CELEX: 32014R0119
Language: hr
Date: 2014-02-07 00:00:00
Title: Uredba Komisije (EU) br. 119/2014 оd 7. veljače 2014. o izmjeni Direktive 2002/46/EZ Europskog parlamenta i Vijeća i Uredbe (EZ) br. 1925/2006 Europskog parlamenta i Vijeća u pogledu kromom obogaćenog kvasca koji se koristi za proizvodnju dodataka prehrani i kromovog (III) laktata trihidrata koji se dodaje hrani  Tekst značajan za EGP

8.2.2014   
            
            
               HR
            
            
               Službeni list Europske unije
            
            
               L 39/44
            
         UREDBA KOMISIJE (EU) br. 119/2014
   оd 7. veljače 2014.
   o izmjeni Direktive 2002/46/EZ Europskog parlamenta i Vijeća i Uredbe (EZ) br. 1925/2006 Europskog parlamenta i Vijeća u pogledu kromom obogaćenog kvasca koji se koristi za proizvodnju dodataka prehrani i kromovog (III) laktata trihidrata koji se dodaje hrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/46/EZ Europskog parlamenta i Vijeća od 10. lipnja 2002. o usklađivanju zakonodavstava država članica u odnosu na dodatke prehrani (1), a posebno njezin članak 4. stavak 5.,
   uzimajući u obzir Uredbu (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (2), a posebno njezin članak 3. stavak 3.,
   nakon savjetovanja s Europskom agencijom za sigurnost hrane (EFSA),
   budući da:
   
               (1)
            
            
               U Prilogu II. Direktivi 2002/46/EZ utvrđuje se popis vitaminskih i mineralnih tvari koje se smiju koristiti u proizvodnji dodataka prehrani. Uredbom Komisije (EZ) br. 1170/2009 (3) zamjenjuju se prilozi I. i II. Direktivi 2002/46/EZ. Prilog II. Direktivi 2002/46/EZ izmijenjen je Uredbom Komisije (EU) br. 1161/2011 (4).
            
         
               (2)
            
            
               Sukladno članku 14. Direktive 2002/46/EZ, odredbe o vitaminskim i mineralnim tvarima u dodacima prehrani koje mogu imati učinak na javno zdravlje usvajaju se nakon savjetovanja s Europskom agencijom za sigurnost hrane.
            
         
               (3)
            
            
               EFSA je 31. listopada 2012. donijela znanstveno mišljenje o kvascu ChromoPrecise® obogaćenom stanično vezanim kromom koji se za prehrambene namjene dodaje kao izvor kroma u dodacima prehrani te o biološkoj raspoloživosti kroma iz tog izvora (5).
            
         
               (4)
            
            
               EFSA je istaknula da se zaključci doneseni u tom mišljenju odnose isključivo na kromom obogaćen kvasac ChromoPrecise®, a ne na druge kromom obogaćene kvasce. Osim toga, smatra da bi specifikacije za kromom obogaćen kvasac ChromoPrecise® trebale sadržavati i specifikacije za gubitak pri sušenju i za najviši sadržaj kroma (VI).
            
         
               (5)
            
            
               Na temelju mišljenja koje je EFSA donijela 31. listopada 2012. uporaba kromom obogaćena kvasca ChromoPrecise® u dodacima prehrani ne predstavlja sigurnosni rizik, pod uvjetom da su ispunjeni određeni uvjeti navedeni u mišljenju.
            
         
               (6)
            
            
               U Prilogu II. Uredbi (EZ) br. 1925/2006 utvrđuje se popis vitamina i mineralnih tvari koje se smiju dodavati hrani.
            
         
               (7)
            
            
               U skladu s člankom 3. stavkom 3. Uredbe (EZ) br. 1925/2006, izmjene popisa iz Priloga II. toj Uredbi donose se uzimajući u obzir mišljenje EFSA-e.
            
         
               (8)
            
            
               EFSA je 13. rujna 2012. donijela znanstveno mišljenje o kromovom (III) laktatu trihidratu kao izvoru kroma (III) koji se za prehrambene namjene dodaje hrani (6).
            
         
               (9)
            
            
               Na temelju mišljenja koje je EFSA donijela 13. rujna 2012. dodavanje kromovog (III) laktat trihidrata hrani ne predstavlja sigurnosni rizik, pod uvjetom da su ispunjeni određeni uvjeti navedeni u mišljenju.
            
         
               (10)
            
            
               Tvari za koje je EFSA donijela pozitivno mišljenje trebalo bi dodati na popis iz Priloga II. Direktivi 2002/46/EZ i Priloga II. Uredbi (EZ) br. 1925/2006.
            
         
               (11)
            
            
               Provedeno je savjetovanje sa zainteresiranim stranama putem Stalnog odbora za prehrambeni lanac i zdravlje životinja te su uzete u obzir dostavljene primjedbe.
            
         
               (12)
            
            
               Stoga je Direktivu 2002/46/EZ i Uredbu (EZ) br. 1925/2006 potrebno na odgovarajući način izmijeniti.
            
         
               (13)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   U točki B Priloga II. Direktivi 2002/46/EZ, nakon unosa „kromov (III) klorid” umetnut je sljedeći unos:
   
      „kromom obogaćen kvasac (7)
      
   
   Članak 2.
   U točki 2. Priloga II. Uredbi (EZ) br. 1925/2006 nakon unosa „kromov pikolinat” umetnut je sljedeći unos:
   
      „kromov (III) laktat trihidrat”.
   
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 183, 12.7.2002., str. 51.
   
      (2)  SL L 404, 30.12.2006., str. 26.
   
      (3)  SL L 314, 1.12.2009., str. 36.
   
      (4)  SL L 296, 15.11.2011., str. 29.
   
      (5)  Znanstveni odbor EFSA-e za prehrambene aditive i hranjive tvari dodane hrani (ANS); Znanstveno mišljenje o kvascu ChromoPrecise® obogaćenom stanično vezanim kromom koji se za prehrambene namjene dodaje kao izvor kroma dodacima prehrani te o biološkoj raspoloživosti kroma iz tog izvora. EFSA Journal (2012.); 10(11):2951.
   
      (6)  Znanstveni odbor EFSA-e za prehrambene aditive i hranjive tvari dodane hrani (ANS); Znanstveno mišljenje o kromovom (III) laktatu trihidratu kao izvoru kroma koji se za prehrambene namjene dodaje hrani. EFSA Journal (2012.); 10(10):2881.